

**ΕΡΩΤΗΜΑΤΟΛΟΓΙΟ   
ΜΙΣΘΩΜΕΝΕΣ ΓΡΑΜΜΕΣ (ΧΧ)**

Μάϊος 2021

Περιεχόμενα

[Εισαγωγή 3](#_Toc65608723)

[Υπόχρεοι προς συμπλήρωση 3](#_Toc65608724)

[Περιεχόμενο ερωτηματολογίου 3](#_Toc65608725)

[Ορισμοί και διευκρινίσεις 6](#_Toc65608726)

[Οδηγίες συμπλήρωσης 8](#_Toc65608727)

# Εισαγωγή

Αναφέρεται στο ερωτηματολόγιο:

**ΧΧ Μισθωμένες Γραμμές**

Αποσκοπεί στη συγκέντρωση πληροφόρησης για τις αγορές των μισθωμένων γραμμών. Απαρτίζεται από πέντε ενότητες.

Υποβάλλεται μία φορά το χρόνο, σύμφωνα με το χρονοδιάγραμμα υποβολής που αναρτάται στο δικτυακό τόπο της ΕΕΤΤ.

# Υπόχρεοι προς συμπλήρωση

Όλοι οι Πάροχοι οι οποίοι:

(α) έχουν ετήσιο, συνολικό κύκλο εργασιών από αδειοδοτημένες υπηρεσίες που υπερβαίνει τις €150.000 (εκατόν πενήντα χιλιάδες ευρώ) και

(β) δραστηριοποιούνται στην παροχή μισθωμένων γραμμών.

# Περιεχόμενο ερωτηματολογίου

Η πρώτη ενότητα του ερωτηματολογίου, φύλλο εργασίας «Μισθωμένες Γραμμές», διαρθρώνεται σε πέντε τμήματα και τα ζητούμενα στοιχεία αφορούν κυρίως τον όγκο πωλήσεων σε τεμάχια και τα έσοδα σε ευρώ καθώς και συμπληρωματικά πληροφοριακά στοιχεία τεχνολογιών:

* Το τμήμα Α αφορά τα αναλογικά μισθωμένα κυκλώματα που παρέχονται τόσο στη χονδρική όσο και στη λιανική αγορά. Το φυσικό μέσο μετάδοσης που χρησιμοποιείται στην υλοποίηση των μισθωμένων κυκλωμάτων αναλογικής τεχνολογίας είναι ο χαλκός. Κάθε μισθωμένο κύκλωμα χονδρικής αναλογικής τεχνολογίας θεωρείται ότι αποτελείται μόνο από (δύο) Τερματικά Τμήματα (δηλ. δεν περιλαμβάνεται Ζευκτικό Τμήμα).
* Το τμήμα Β αφορά τα ψηφιακά μισθωμένα κυκλώματα που παρέχονται στη χονδρική αγορά. Εξαιρούνται από το παρόν τμήμα ψηφιακά κυκλώματα που παρέχονται μέσω μακροχρόνιων παραχωρήσεων δικαιωμάτων χρήσης (Rights of Use – ROU) οι οποίες αφορούν συμβάσεις με προβλεπόμενη διάρκεια άνω των πέντε (5) ετών. Ζητείται η ανάλυση των συγκεκριμένων κυκλωμάτων σε Τερματικά και Ζευκτικά Τμήματα και διάκριση ανά φυσικό μέσο μετάδοσης (για Τερματικά Τμήματα Αποκλειστικής Χωρητικότητας) ή αρχιτεκτονική πρόσβασης (Layer 2 Wholesale Access Product FTTC/FTTH) (για Τερματικά Τμήματα Ευρυζωνικής Πρόσβασης NGA – συμμετρικά ή/και με αυξημένα χαρακτηριστικά διαθεσιμότητας και ποιότητας NGA κυκλώματα ευρυζωνικής πρόσβασης για προϊόντα μαζικής κατανάλωσης) και ανά χωρητικότητα. Για τα Τερματικά/Ζευκτικά Τμήματα Αποκλειστικής Χωρητικότητας συμπληρώνονται σε σχετικά κελιά (στήλη «Ι») οι χρησιμοποιούμενες τεχνολογίες ανά φυσικό μέσο μετάδοσης [π.χ. SHDSL ή LMDS τεχνολογία πρόσβασης με διεπαφή Ethernet στην πλευρά του χρήστη (για Τερματικά Τμήματα Αποκλειστικής Χωρητικότητας), Ethernet over MPLS ή SDH (για Ζευκτικά Τμήματα Αποκλειστικής Χωρητικότητας), κλπ.]. Αντίστοιχη ανάλυση ζητείται και στο έσοδο των κυκλωμάτων.
* Το τμήμα Γ αφορά τα ψηφιακά κυκλώματα που διατίθενται στη χονδρική αγορά και παρέχονται μέσω μακροχρόνιων παραχωρήσεων δικαιωμάτων χρήσης (ROU) (δηλ. αφορά τα ψηφιακά κυκλώματα χονδρικής που εξαιρέθηκαν από το τμήμα Β). Η ανάλυση που ζητείται εδώ είναι ανάλογη αυτής του τμήματος Β. Τα κυκλώματα αυτής της κατηγορίας θεωρείται ότι αφορούν, κατά κύριο λόγο, Κυκλώματα Αποκλειστικής Χωρητικότητας με φυσικό μέσο μετάδοσης την οπτική ίνα. Όπως και στο τμήμα Β, για τα Τερματικά/Ζευκτικά Τμήματα Αποκλειστικής Χωρητικότητας συμπληρώνονται σε σχετικά κελιά (στήλη «Ι») οι χρησιμοποιούμενες τεχνολογίες μετάδοσης ανά φυσικό μέσο.
* To τμήμα Δ αφορά τα ψηφιακά κυκλώματα που διατίθενται στη χονδρική αγορά και για τα οποία δεν εισπράττονται τέλη, όπως για παράδειγμα διάθεση κυκλωμάτων οπισθόζευξης από χώρο ΦΣ με αμοιβαία ανταλλαγή κυκλωμάτων μεταξύ Παρόχων (συμφωνίες αμοιβαιότητας, κλπ). Η ανάλυση που ζητείται εδώ είναι ανάλογη αυτής του τμήματος Β. Τα κυκλώματα αυτής της κατηγορίας θεωρείται ότι αφορούν, κατά κύριο λόγο, Κυκλώματα Αποκλειστικής Χωρητικότητας με φυσικό μέσο μετάδοσης την οπτική ίνα. Όπως και στο τμήμα Β, για τα Τερματικά/Ζευκτικά Τμήματα Αποκλειστικής Χωρητικότητας συμπληρώνονται σε σχετικά κελιά (στήλη «Ι») οι χρησιμοποιούμενες τεχνολογίες μετάδοσης ανά φυσικό μέσο.
* Το τμήμα Ε αφορά τα ψηφιακά μισθωμένα κυκλώματα που παρέχονται στη λιανική αγορά. Ζητείται η κατηγοριοποίηση σε: Κυκλώματα Μισθωμένων Γραμμών Σημείου προς Σημείο, Κυκλώματα Υπηρεσιών Layer-2 Συνδεσιμότητας Πολλαπλών Σημείων, Κυκλώματα Υπηρεσιών IP VPN, Κυκλώματα Πρόσβασης στο Διαδίκτυο και Μόνιμες Γραμμές Ραδιοφωνικών ή Τηλεοπτικών Κυκλωμάτων. Για τα κυκλώματα αρχιτεκτονικής/συνδεσιμότητας Σημείου προς Σημείο (δηλαδή Κυκλώματα Μισθωμένων Γραμμών Σημείου προς Σημείο, Κυκλώματα Πρόσβασης στο Διαδίκτυο και Μόνιμες Γραμμές Ραδιοφωνικών ή Τηλεοπτικών Κυκλωμάτων) ζητείται ο αριθμός τους και τα έσοδά τους. Για τα κυκλώματα αρχιτεκτονικής/συνδεσιμότητας Πολλαπλών Σημείων (δηλαδή Κυκλώματα Υπηρεσιών Layer-2 Συνδεσιμότητας Πολλαπλών Σημείων και Κυκλώματα Υπηρεσιών IP VPN) ζητείται ο αριθμός των Σημείων τους και τα έσοδα από τη σύνδεση αυτών των Σημείων. Λαμβάνονται υπόψη μόνο Κυκλώματα Αποκλειστικής Χωρητικότητας και Κυκλώματα Ευρυζωνικής Πρόσβασης NGA υψηλής ποιότητας (συμμετρικά ή/και με αυξημένα χαρακτηριστικά διαθεσιμότητας και ποιότητας NGA κυκλώματα ευρυζωνικής πρόσβασης για προϊόντα μαζικής κατανάλωσης). Έτσι κυκλώματα τυπικής ποιότητας (μη εγγυημένης και ασύμμετρης ταχύτητας) ευρυζωνικής (ακόμη κι NGA) πρόσβασης για τη σύνδεση Σημείων απόληξης δικτύου σε IP VPN ή στο Διαδίκτυο δε λαμβάνονται υπόψη (δεν περιλαμβάνονται στα ζητούμενα στοιχεία αριθμού Κυκλωμάτων/Σημείων κι αντίστοιχων εσόδων). Για κάθε κατηγορία ζητείται η διάκριση εκείνων των κυκλωμάτων (υποκατηγορία) που παρέχονται μέσω Τερματικού/Τερματικών Τμημάτων χονδρικής (για το οποίο Τμήμα/Τμήματα γίνεται προμήθεια από άλλο Πάροχο) και συγκεκριμένα ζητείται ο αριθμός των Τερματικών Τμημάτων χονδρικής που χρησιμοποιείτε στην παροχή κάθε κατηγορίας κυκλωμάτων λιανικής και τα αντίστοιχα έσοδα που εισπράττετε από αυτά τα Τερματικά Τμήματα χονδρικής. Για κάθε κατηγορία λιανικής (και αντίστοιχα Τερματικά Τμήματα χονδρικής) ζητείται διάκριση ανά φυσικό μέσο πρόσβασης (για Κυκλώματα Αποκλειστικής Χωρητικότητας) ή αρχιτεκτονική πρόσβασης (FTTC/FTTH) (για Κυκλώματα Ευρυζωνικής Πρόσβασης NGA υψηλής ποιότητας) και ανά χωρητικότητα. Για τα Κυκλώματα Αποκλειστικής Χωρητικότητας συμπληρώνονται σε σχετικά κελιά (στήλη «Ι») οι χρησιμοποιούμενες τεχνολογίες μετάδοσης ανά φυσικό μέσο πρόσβασης (π.χ. SHDSL ή LMDS τεχνολογία πρόσβασης με διεπαφή Ethernet στην πλευρά του χρήστη, κλπ.). Αντίστοιχη ανάλυση ζητείται και στο έσοδο των κυκλωμάτων.

Η δεύτερη ενότητα του ερωτηματολογίου, φύλλο εργασίας «Τεχνολογίες-Ταχύτητες Λιανικής», διαρθρώνεται σε ένα τμήμα κι αφορά πληροφοριακά στοιχεία για τις τεχνολογίες, χαρακτηριστικά παροχής και ταχύτητες του συνόλου των ψηφιακών κυκλωμάτων λιανικής που συμπληρώθηκαν στο Τμήμα Ε της πρώτης ενότητας. Τα πληροφοριακά στοιχεία ζητούνται ξεχωριστά για τους δύο τύπους ψηφιακών κυκλωμάτων λιανικής δηλαδή τα Κυκλώματα Αποκλειστικής Χωρητικότητας και τα Κυκλώματα Ευρυζωνικής Πρόσβασης NGA υψηλής ποιότητας. Συγκεκριμένα ζητούνται όλες οι τεχνολογίες μετάδοσης (ξεχωριστά ανά φυσικό μέσο πρόσβασης) (π.χ. Ethernet κλπ.) που χρησιμοποιείτε για την παροχή ψηφιακών Κυκλωμάτων Αποκλειστικής Χωρητικότητας λιανικής. Επίσης ζητούνται όλες οι NGA τεχνολογίες ευρυζωνικής πρόσβασης (ξεχωριστά ανά NGA αρχιτεκτονική ευρυζωνικής πρόσβασης, FTTC/FTTH) (π.χ. VDSL Vectoring, GPON, κλπ) και όλα τα υψηλής ποιότητας χαρακτηριστικά παροχής (συμμετρική μετάδοση ή/και αυξημένα χαρακτηριστικά διαθεσιμότητας και ποιότητας) που χρησιμοποιείτε για την παροχή ψηφιακών Κυκλωμάτων Ευρυζωνικής Πρόσβασης NGA υψηλής ποιότητας λιανικής. Επιπρόσθετα και για κάθε φυσικό μέσο πρόσβασης και τεχνολογία (ή αντιστοίχως NGA αρχιτεκτονική, NGA τεχνολογία και χαρακτηριστικό παροχής), ζητούνται η ελάχιστη και η μέγιστη ταχύτητα στις οποίες παρέχετε ψηφιακά κυκλώματα λιανικής.

Η τρίτη ενότητα του ερωτηματολογίου, φύλλο εργασίας «Γεωγραφική Ανάλυση Λιανικής και Τερματικών Χονδρικής», διαρθρώνεται σε ένα τμήμα. Στο εν λόγω τμήμα ζητείται η γεωγραφική ανάλυση των Τερματικών Τμημάτων χονδρικής που συμπληρώθηκαν στα τμήματα Α (παροχή αναλογικών Τερματικών Τμημάτων χονδρικής), Β (παροχή ψηφιακών Τερματικών Τμημάτων χονδρικής), Δ (παροχή ψηφιακών Τερματικών Τμημάτων χονδρικής χωρίς είσπραξη τελών) και Ε (προμήθεια ψηφιακών Τερματικών Τμημάτων χονδρικής για παροχή ψηφιακών κυκλωμάτων λιανικής) της πρώτης ενότητας και των κυκλωμάτων λιανικής που συμπληρώθηκαν στα τμήματα Α (παροχή αναλογικών κυκλωμάτων λιανικής) και Ε (παροχή ψηφιακών κυκλωμάτων λιανικής) της πρώτης ενότητας. Για αυτά τα Τμήματα/Κυκλώματα ζητείται ανά κατηγορία και χωρητικότητα ο αριθμός των άκρων απόληξης του δικτύου που εξυπηρετεί/συνδέει η Εταιρεία σας ανά περιοχή. Έτσι:

* Για ένα (αναλογικό/ψηφιακό) Τερματικό Τμήμα χονδρικής, για ένα Σημείο Υπηρεσίας Layer-2 Συνδεσιμότητας Πολλαπλών Σημείων, για ένα Σημείο Υπηρεσίας IP VPN ή για ένα Κύκλωμα Πρόσβασης στο Διαδίκτυο, συμπληρώνετε ένα άκρο απόληξης δικτύου και
* Για ένα αναλογικό μισθωμένο κύκλωμα λιανικής, για ένα (ψηφιακό) Κύκλωμα Μισθωμένης Γραμμής Σημείου προς Σημείο ή για μία Μόνιμη Γραμμή Ραδιοφωνικού ή Τηλεοπτικού Κυκλώματος, συμπληρώνετε δύο άκρα απόληξης δικτύου.

Η τέταρτη ενότητα του ερωτηματολογίου, φύλλο εργασίας «Γεωγραφική Ανάλυση Ζευκτικών», διαρθρώνεται σε ένα τμήμα. Στο εν λόγω τμήμα ζητείται η γεωγραφική ανάλυση των Ζευκτικών Τμημάτων χονδρικής που συμπληρώθηκαν στο τμήμα Β [παροχή (ψηφιακών) Ζευκτικών Τμημάτων χονδρικής] της πρώτης ενότητας. Για αυτά τα Ζευκτικά Τμήματα ζητείται ο αριθμός που παρέχει η Εταιρεία σας ανά περιοχή ή μεταξύ περιοχών.

Η πέμπτη ενότητα του ερωτηματολογίου, φύλλο εργασίας «Γεωγραφική Ανάλυση Ζευκτικών Χωρίς Τέλη», διαρθρώνεται σε ένα τμήμα. Στο εν λόγω τμήμα ζητείται η γεωγραφική ανάλυση των Ζευκτικών Τμημάτων χονδρικής που συμπληρώθηκαν στο τμήμα Δ [παροχή (ψηφιακών) Ζευκτικών Τμημάτων χονδρικής για τα οποία δεν εισπράττετε τέλη (συμφωνίες αμοιβαιότητας, κλπ)] της πρώτης ενότητας. Για αυτά τα Ζευκτικά Τμήματα ζητείται ο αριθμός που παρέχει η Εταιρεία σας ανά περιοχήή μεταξύ περιοχών.

# Ορισμοί και διευκρινίσεις

1. Μισθωμένη Γραμμή

Είναι η σύνδεση δύο σταθερών σημείων μέσω ενός μόνιμου κυκλώματος το οποίο παρέχει συνδεσιμότητα αποκλειστικής συμμετρικής χωρητικότητας και διαφανή μετάδοση ανεξαρτήτως φυσικού μέσου και τεχνολογίας μετάδοσης.

Επί παραδείγματι, περιλαμβάνονται κυκλώματα αποκλειστικής χωρητικότητας παρεχόμενα τόσο μέσω κλασικών τεχνολογιών μετάδοσης μισθωμένων γραμμών (όπως αναλογικά και ψηφιακά τεχνολογίας PDH/SDH) όσο και μέσω τεχνολογίας Ethernet (επί παραδείγματι Carrier Ethernet E-Line MEF Service), τόσο ενσύρματα όσο και ασύρματα.

Κυκλώματα αποκλειστικής χωρητικότητας (που περιλαμβάνονται ως μέρος παροχής) υπηρεσιών IP VPN, Κυκλώματα αποκλειστικής χωρητικότητας πρόσβασης στο Διαδίκτυο (Dedicated Internet Access – DIA) ή Μόνιμες Γραμμές Ραδιοφωνικών ή Τηλεοπτικών Κυκλωμάτων αποκλειστικής χωρητικότητας λαμβάνονται υπόψη ως μισθωμένες γραμμές.

Κυκλώματα αποκλειστικής χωρητικότητας υπηρεσιών Layer-2 συνδεσιμότητας πολλαπλών σημείων [επί παραδείγματι Carrier Ethernet E-LAN MEF Service (Πολλαπλών Σημείων προς Πολλαπλά Σημεία) και Carrier Ethernet E-Tree MEF Service (rooted multipoint / hub & spoke – Σημείου προς Πολλαπλά Σημεία)] λαμβάνονται επίσης υπόψη ως μισθωμένες γραμμές.

Κυκλώματα Ευρυζωνικής Πρόσβασης NGA υψηλής ποιότητας (συμμετρικά ή/και με αυξημένα χαρακτηριστικά διαθεσιμότητας και ποιότητας NGA κυκλώματα ευρυζωνικής πρόσβασης για προϊόντα μαζικής κατανάλωσης) λαμβάνονται υπόψη ως δυνατοί τρόποι σύνδεσης/εξυπηρέτησης σημείων μισθωμένων γραμμών.

1. Μισθωμένη Γραμμή Λιανικής

Χαρακτηρίζεται κάθε μισθωμένη γραμμή την οποία παρέχετε σε πελάτη που δεν είναι Πάροχος ηλεκτρονικών επικοινωνιών.

Τα στοιχεία (αριθμός και έσοδα) των μισθωμένων γραμμών λιανικής αναλογικής τεχνολογίας συμπληρώνονται στο τμήμα Α της πρώτης ενότητας και τα στοιχεία (αριθμός, έσοδα και τεχνολογίες) των μισθωμένων γραμμών λιανικής ψηφιακής τεχνολογίας συμπληρώνονται στο τμήμα Ε της πρώτης ενότητας. Πληροφοριακά στοιχεία (τεχνολογίες, χαρακτηριστικά παροχής και ταχύτητες) για τις μισθωμένες γραμμές λιανικής ψηφιακής τεχνολογίας συμπληρώνονται στη δεύτερη ενότητα. Η γεωγραφική ανάλυση των μισθωμένων γραμμών λιανικής συμπληρώνεται στην τρίτη ενότητα.

1. Μισθωμένη Γραμμή Χονδρικής

Χαρακτηρίζεται κάθε μισθωμένη γραμμή την οποία παρέχετε σε άλλο Πάροχο ηλεκτρονικών επικοινωνιών. Κάθε μισθωμένη γραμμή χονδρικής θα πρέπει να αναλύεται σε Τερματικό/Τερματικά Τμήμα/Τμήματα (βλέπε σημείο 4) ή/και σε Ζευκτικό Τμήμα (βλέπε σημείο 5).

Αντίστοιχη ανάλυση θα πρέπει να δώσετε και για το έσοδο κάθε μισθωμένης γραμμής χονδρικής.

Τα στοιχεία (αριθμός και έσοδα) των Τερματικών Τμημάτων αναλογικής τεχνολογίας συμπληρώνονται στο τμήμα Α της πρώτης ενότητας και τα στοιχεία (αριθμός, έσοδα και τεχνολογίες) των Τερματικών και Ζευκτικών Τμημάτων ψηφιακής τεχνολογίας συμπληρώνονται στο τμήμα Β της πρώτης ενότητας.

Ψηφιακά κυκλώματα που διατίθενται στη χονδρική αγορά και παρέχονται μέσω μακροχρόνιων παραχωρήσεων δικαιωμάτων χρήσης (ROU) αναλύονται επίσης σε Τερματικά και Ζευκτικά Τμήματα αλλά τα στοιχεία αυτών των Τμημάτων (αριθμός, έσοδα και τεχνολογίες) συμπληρώνονται στο τμήμα Γ της πρώτης ενότητας.

Ψηφιακά κυκλώματα που διατίθενται στη χονδρική αγορά και για τα οποία δεν εισπράττονται τέλη, όπως για παράδειγμα διάθεση κυκλωμάτων οπισθόζευξης από χώρο ΦΣ με αμοιβαία ανταλλαγή κυκλωμάτων μεταξύ Παρόχων (συμφωνίες αμοιβαιότητας, κλπ), αναλύονται επίσης σε Τερματικά και Ζευκτικά Τμήματα αλλά τα στοιχεία αυτών των Τμημάτων (αριθμός και τεχνολογίες) συμπληρώνονται στο τμήμα Δ της πρώτης ενότητας.

Τα στοιχεία (αριθμός, έσοδα και τεχνολογίες) των Τερματικών Τμημάτων ψηφιακής τεχνολογίας που προμηθεύεστε για την παροχή μισθωμένων γραμμών λιανικής ψηφιακής τεχνολογίας συμπληρώνονται στο τμήμα Ε της πρώτης ενότητας.

Η γεωγραφική ανάλυση των Τερματικών Τμημάτων συμπληρώνεται στην τρίτη ενότητα. Η γεωγραφική ανάλυση των Ζευκτικών Τμημάτων συμπληρώνεται στην τέταρτη ενότητα και η γεωγραφική ανάλυση των Ζευκτικών Τμημάτων για τα οποία δεν εισπράττονται τέλη συμπληρώνεται στην πέμπτη ενότητα.

1. Τερματικό Τμήμα

Είναι προϊόν χονδρικής ή τμήμα κυκλώματος προϊόντος χονδρικής και ορίζεται ως το Κύκλωμα Αποκλειστικής Χωρητικότητας που βρίσκεται μεταξύ του άκρου απόληξης του δικτύου και του κόμβου παροχής υπηρεσιών (Αποκλειστικής Χωρητικότητας) του δικτύου της Εταιρείας σας που βρίσκεται πλησιέστερα στο άκρο αυτό ή το Κύκλωμα Ευρυζωνικής Πρόσβασης NGA υψηλής ποιότητας που βρίσκεται μεταξύ του άκρου απόληξης του δικτύου και του κόμβου συγκέντρωσης (Ευρυζωνικής κίνησης NGA) του δικτύου της Εταιρείας σας στο σχετικό ΑΚ/PοP. Το άκρο απόληξης μπορεί να βρίσκεται στις εγκαταστάσεις του Παρόχου ή πελάτη του.

1. Ζευκτικό Τμήμα

Είναι προϊόν χονδρικής ή τμήμα κυκλώματος προϊόντος χονδρικής και ορίζεται ως το Κύκλωμα Αποκλειστικής Χωρητικότητας που βρίσκεται μεταξύ κόμβων παροχής υπηρεσιών (Αποκλειστικής Χωρητικότητας).

# Οδηγίες συμπλήρωσης

* Μισθωμένα κυκλώματα οποιασδήποτε κατηγορίας (όπως Υπηρεσιών IP VPN, Πρόσβασης στο Διαδίκτυο, κλπ.) που παρέχονται στο πλαίσιο του Έργου «ΣΥΖΕΥΞΙΣ» και οποιασδήποτε συνέχειάς του (βλ. «ΣΥΖΕΥΞΙΣ ΙΙ») περιλαμβάνονται στα ζητούμενα στοιχεία κυκλωμάτων λιανικής.
* Ψηφιακά κυκλώματα λιανικής τυπικής ποιότητας (μη εγγυημένης και ασύμμετρης ταχύτητας) ευρυζωνικής (ακόμη κι NGA) πρόσβασης για τη σύνδεση Σημείων απόληξης δικτύου, επί παραδείγματι, σε IP VPN ή στο Διαδίκτυο δε λαμβάνονται υπόψη (δεν περιλαμβάνονται στα ζητούμενα στοιχεία κυκλωμάτων λιανικής).
* Κυκλώματα υπηρεσιών Layer-2 VPN δηλώνονται ως Κυκλώματα Υπηρεσιών Layer-2 Συνδεσιμότητας Πολλαπλών Σημείων κι όχι ως Κυκλώματα Υπηρεσιών IP VPN.
* Κάθε Τερματικό Τμήμα χονδρικής ψηφιακής τεχνολογίας και κάθε (μισθωμένο) Κύκλωμα λιανικής ψηφιακής τεχνολογίας (οποιασδήποτε κατηγορίας) κατατάσσεται είτε ως Αποκλειστικής Χωρητικότητας είτε ως Ευρυζωνικής Πρόσβασης NGA (υψηλής ποιότητας).
* Κυκλώματα που παρέχονται στο πλαίσιο του έργου RURAL και εκτείνονται από σημείο απόληξης δικτύου έως τον πρώτο κόμβο (παροχής υπηρεσιών Αποκλειστικής Χωρητικότητας ή συγκέντρωσης Ευρυζωνικής κίνησης NGA) σε ΑΚ/PoP, θεωρούνται τερματικά.
* Ψηφιακό κύκλωμα λιανικής αρχιτεκτονικής/συνδεσιμότητας Σημείου προς Σημείο (όπως Κύκλωμα Μισθωμένης Γραμμής Σημείου προς Σημείο ή Κύκλωμα Πρόσβασης στο Διαδίκτυο) όπου το ένα (τουλάχιστον) Σημείο συνδέεται/εξυπηρετείται μέσω Ευρυζωνικής Πρόσβασης NGA υψηλής ποιότητας λογίζεται ως Κύκλωμα Ευρυζωνικής Πρόσβασης NGA.
* Ψηφιακό Κύκλωμα λιανικής Αποκλειστικής Χωρητικότητας και αρχιτεκτονικής/συνδεσιμότητας Σημείου προς Σημείο (όπως Κύκλωμα Μισθωμένης Γραμμής Σημείου προς Σημείο, Κύκλωμα Πρόσβασης στο Διαδίκτυο ή Μόνιμη Γραμμή Ραδιοφωνικού ή Τηλεοπτικού Κυκλώματος) που συνδυάζει διαφορετικά φυσικά μέσα πρόσβασης στα δύο σημεία που συνδέει λογίζεται ως Κύκλωμα Αποκλειστικής Χωρητικότητας ασύρματης πρόσβασης σε περίπτωση που το ένα τουλάχιστον σημείο συνδέεται/εξυπηρετείται με ασύρματη πρόσβαση. Ψηφιακό Κύκλωμα λιανικής Αποκλειστικής Χωρητικότητας και αρχιτεκτονικής/συνδεσιμότητας Σημείου προς Σημείο που συνδέει σημείο με πρόσβαση μέσω χαλκού με σημείο με πρόσβαση μέσω οπτικής ίνας λογίζεται ως Κύκλωμα Αποκλειστικής Χωρητικότητας με πρόσβαση μέσω χαλκού.
* Κυκλώματα ISDN PRI δεν λαμβάνονται υπόψη.
* Ψηφιακό κύκλωμα λιανικής αρχιτεκτονικής/συνδεσιμότητας Σημείου προς Σημείο (όπως Κύκλωμα Μισθωμένης Γραμμής Σημείου προς Σημείο) όπου το ένα Σημείο συνδέεται/εξυπηρετείται μέσω Ευρυζωνικής Πρόσβασης NGA υψηλής ποιότητας αρχιτεκτονικής FTTC και το άλλο Σημείο συνδέεται/εξυπηρετείται μέσω Ευρυζωνικής Πρόσβασης NGA υψηλής ποιότητας αρχιτεκτονικής FTTH λογίζεται ως Κύκλωμα Ευρυζωνικής Πρόσβασης NGA αρχιτεκτονικής FTTC.
* Κάθε κύκλωμα χονδρικής δύναται να περιλαμβάνει 0, 1 ή 2 Τερματικά Τμήματα και 0 ή 1 Ζευκτικό Τμήμα.
* Κύκλωμα χονδρικής τύπου "από άκρο σε άκρο" ("point to point") συνδέει δύο σημεία τα οποία ανήκουν τυπικά και τα δύο στον Πάροχο ή το ένα ανήκει στον Πάροχο και το άλλο σε πελάτη του Παρόχου. Ένα τέτοιο κύκλωμα χονδρικής αναλύεται σε 2 Τερματικά Τμήματα και 0 ή 1 Ζευκτικό Τμήμα. Σε περίπτωση που ένα τέτοιο κύκλωμα χονδρικής συνδέει δύο σημεία τα οποία ανήκουν και τα δύο σε πελάτη/πελάτες του Παρόχου τότε επίσης αναλύεται σε 2 Τερματικά Τμήματα και 0 ή 1 Ζευκτικό Τμήμα.
* Περίπτωση παροχής κυκλώματος λιανικής ή χονδρικής μέσω συνδυασμού κυκλωμάτων μικρότερης χωρητικότητας δεν πρέπει να λογίζεται ως πολλαπλά κυκλώματα μικρότερης χωρητικότητας αλλά ως ένα κύκλωμα της παρεχόμενης συνολικής χωρητικότητας.
* Στα παρεχόμενα στοιχεία κυκλωμάτων χονδρικής να μην περιληφθούν κυκλώματα τύπου Ημι-Ζεύξης ή Ζεύξης σε Φυσική Συνεγκατάσταση (δηλαδή κυκλώματα περιορισμένου μήκους).
* Τα ενδο-ομιλικά κυκλώματα χονδρικής (κυκλώματα που δίνει ένας Πάροχος σε άλλο Πάροχο του ίδιου Ομίλου Εταιρειών) δεν δηλώνονται.
* Τα κυκλώματα Ethernet backhauling αναλύονται όπως κάθε κύκλωμα χονδρικής. Έτσι ένα τέτοιο κύκλωμα στην περίπτωση που παραδίδεται σε χώρο ΦΣ και στα δύο AK μεταξύ των οποίων εκτείνεται, θα αναλύεται ως ένα Ζευκτικό Τμήμα. Σε περίπτωση που ένα τέτοιο κύκλωμα παραδίδεται σε εγκαταστάσεις του Παρόχου (δηλ. εκτός χώρου ΦΣ ΑΚ) τότε υφίσταται Τερματικό Τμήμα.
* Κυκλώματα χονδρικής που εκκινούν και τερματίζουν σε κοινά σημεία παρουσίας των Παρόχων (λ.χ. data centers τρίτων) λογίζονται ως ζευκτικά κυκλώματα.
* Κυκλώματα που παρέχετε σε Παρόχους ηλεκτρονικών επικοινωνιών είναι κυκλώματα χονδρικής και συμπληρώνετε, για τα κυκλώματα αυτά, τα ζητούμενα στοιχεία κυκλωμάτων χονδρικής είτε τα κυκλώματα αυτά υλοποιούνται από την Εταιρεία σας (δηλ. ο ενεργός τουλάχιστον εξοπλισμός ανήκει στην Εταιρεία σας) είτε τα προμηθεύεστε (εξ ολοκλήρου) από άλλους Παρόχους ηλεκτρονικών επικοινωνιών.
* Ο αριθμός των άκρων απόληξης του δικτύου ανά κατηγορία ψηφιακών μισθωμένων κυκλωμάτων λιανικής (βλ. ανωτέρω τρίτη ενότητα στο «Περιεχόμενο ερωτηματολογίου» – 2 για Κύκλωμα Μισθωμένης Γραμμής Σημείου προς Σημείο, 1 για Σημείο Υπηρεσίας Layer-2 Συνδεσιμότητας Πολλαπλών Σημείων, 1 για Σημείο Υπηρεσίας IP VPN, 1 για Κύκλωμα Πρόσβασης στο Διαδίκτυο και 2 για Μόνιμη Γραμμή Ραδιοφωνικού ή Τηλεοπτικού Κυκλώματος) καθορίζει και το μέγιστο αριθμό Τερματικών Τμημάτων χονδρικής που μπορεί να προμηθεύεστε από άλλους Παρόχους για την παροχή αυτών των κυκλωμάτων λιανικής και τον οποίο αριθμό (Τερματικών Τμημάτων χονδρικής που προμηθεύεστε από άλλους Παρόχους) πρέπει να συμπληρώσετε στο τμήμα Ε της πρώτης ενότητας του ερωτηματολογίου. Έτσι Πάροχος ο οποίος προμηθεύεται από άλλο Πάροχο ηλεκτρονικών επικοινωνιών στο σύνολό του ένα ψηφιακό μισθωμένο κύκλωμα που διαθέτει στη λιανική αγορά, συμπληρώνει 2 Τερματικά Τμήματα χονδρικής (αντίστοιχης χωρητικότητας) για κάθε Κύκλωμα Μισθωμένης Γραμμής Σημείου προς Σημείο, 1 Τερματικό Τμήμα χονδρικής (αντίστοιχης χωρητικότητας) για κάθε Σημείο Υπηρεσίας Layer-2 Συνδεσιμότητας Πολλαπλών Σημείων, 1 Τερματικό Τμήμα χονδρικής (αντίστοιχης χωρητικότητας) για κάθε Σημείο Υπηρεσίας IP VPN, 1 Τερματικό Τμήμα χονδρικής (αντίστοιχης χωρητικότητας) για κάθε Κύκλωμα Πρόσβασης στο Διαδίκτυο και 2 Τερματικά Τμήματα χονδρικής (αντίστοιχης χωρητικότητας) για κάθε Μόνιμη Γραμμή Ραδιοφωνικού ή Τηλεοπτικού Κυκλώματος.
* Στα έσοδα περιλαμβάνονται όλα τα βασικά εφάπαξ τέλη σύνδεσης/ενεργοποίησης ετησιοποιημένα ισομερώς με βάση την (αρχική) σύμβαση ορισμένου χρόνου.
* Στα έσοδα χονδρικής λαμβάνονται υπόψη τυχόν εκπτώσεις που δίδονται στους Παρόχους.
* Σε περίπτωση που για κάποια ψηφιακά κυκλώματα χονδρικής δεν είναι δυνατός ο διαχωρισμός εσόδων σε έσοδα Τερματικών Τμημάτων και έσοδα Ζευκτικών Τμημάτων, θα δηλώνεται το συνολικό έσοδο με κατάλληλη διευκρινιστική σημείωση.
* Τα στοιχεία πλήθους/αριθμού Τμημάτων/Κυκλωμάτων/Σημείων/Γραμμών αφορούν την τελευταία ημέρα του έτους αναφοράς ενώ τα στοιχεία εσόδων αφορούν όλη τη διάρκεια του έτους αναφοράς.
* Στο φύλλο «Τεχνολογίες – Ταχύτητες Λιανικής», για κάθε φυσικό μέσο πρόσβασης και τεχνολογία μετάδοσης (ή NGA αρχιτεκτονική, NGA τεχνολογία και Χαρακτηριστικό παροχής), συμπληρώνετε την ελάχιστη και τη μέγιστη ταχύτητα που είναι διαθέσιμες στο δίκτυό σας, σύμφωνα με την εμπορική πολιτική της Εταιρείας σας. Οι εν λόγω ταχύτητες διαχωρίζονται τόσο από τις αντίστοιχες ταχύτητες που παρέχετε στην πράξη κατά τη χρονική στιγμή συμπλήρωσης του Ερωτηματολογίου, όσο και από τις θεωρητικές τιμές που επιτρέπει το φυσικό μέσο πρόσβασης και η τεχνολογία μετάδοσης (ή η NGA αρχιτεκτονική και τεχνολογία).
* Κυκλώματα αρχιτεκτονικής/συνδεσιμότητας Σημείου προς Σημείο με το ένα Σημείο στο εξωτερικό δεν δηλώνονται. Στα κυκλώματα αρχιτεκτονικής/συνδεσιμότητας Πολλαπλών Σημείων δηλώνονται μόνο τα Σημεία εσωτερικού (αριθμός Σημείων εσωτερικού και έσοδα από τη σύνδεση αυτών των Σημείων).
* Στις γεωγραφικές αναλύσεις Τερματικών Τμημάτων χονδρικής, Ζευκτικών Τμημάτων χονδρικής και Κυκλωμάτων λιανικής στην Τρίτη, τέταρτη και πέμπτη ενότητα του ερωτηματολογίου (φύλλα εργασίας «Γεωγραφική Ανάλυση Λιανικής και Τερματικών Χονδρικής», «Γεωγραφική Ανάλυση Ζευκτικών» και «Γεωγραφική Ανάλυση Ζευκτικών Χωρίς Τέλη») ως
  + «Αθήνα» ορίζεται η Περιφερειακή Ενότητα (ΠΕ) Κεντρικού Τομέα Αθηνών, η ΠΕ Νότιου Τομέα Αθηνών, η ΠΕ Βόρειου Τομέα Αθηνών και η ΠΕ Δυτικού Τομέα Αθηνών,
  + «Πειραιάς» ορίζεται η ΠΕ Πειραιώς,
  + «Ανατολική και Δυτική Αττική πλην νήσων» ορίζεται η ΠΕ Ανατολικής Αττικής και η ΠΕ Δυτικής Αττικής και
  + «Νήσοι νομού Αττικής» ορίζεται η ΠΕ Νήσων.
* Τα στοιχεία (αριθμός Ζευκτικών Τμημάτων χονδρικής ανά περιοχή ή μεταξύ περιοχών) στην τέταρτη και πέμπτη ενότητα του ερωτηματολογίου (φύλλα εργασίας «Γεωγραφική Ανάλυση Ζευκτικών» και «Γεωγραφική Ανάλυση Ζευκτικών Χωρίς Τέλη») συμπληρώνονται στα λευκά (κι όχι στα σκιασμένα με γκρι χρώμα) κελιά του σχετικού πίνακα. Η συμπλήρωση στοιχείων σε κελί της διαγωνίου σημαίνει ότι και τα δύο άκρα των αντίστοιχων Ζευκτικών Τμημάτων βρίσκονται στην ίδια περιοχή.
* Τα κυκλώματα λιανικής διαχωρίζονται βάσει της προσφερόμενης υπηρεσίας. Εάν λ.χ. πάνω από ένα κύκλωμα προσφέρονται περισσότερες από μία υπηρεσίες, τότε ο αριθμός των κυκλωμάτων που δηλώνονται σε επίπεδο λιανικής είναι ίσος με τον αριθμό των προσφερόμενων υπηρεσιών. Αντίστοιχα, εάν μία υπηρεσία λιανικής προσφέρεται με συνδυασμό πολλαπλών κυκλωμάτων χονδρικής, τότε σε επίπεδο λιανικής δηλώνεται ένα κύκλωμα ενώ σε επίπεδο χονδρικής, όσα κυκλώματα παρέχονται. Έτσι, σε περίπτωση που μέσω μιας πρόσβασης οποιουδήποτε φυσικού μέσου (χαλκός, οπτική ίνα ή ασύρματη πρόσβαση) υλοποιείτε περισσότερα του ενός κυκλώματα (και αντίστοιχες υπηρεσίες) επί παραδείγματι Κύκλωμα Υπηρεσίας IP VPN και Κύκλωμα Πρόσβασης στο Διαδίκτυο, συμπληρώνετε στοιχεία για κάθε ένα από τα επιμέρους κυκλώματα (με τις αντίστοιχες χωρητικότητες) όπως αυτά ζητούνται.